[{"text_idx": "#000002", "text": "Mae ymgyrchwyr sydd eisiau gweld gwifrau trydan ar Ynys Mo\u0302n yn cael eu claddu dan y mo\u0302r yn hytrach na defnyddio peilonau ar y tir, wedi galw ar y Grid Cenedlaethol i ailystyried eu cynlluniau."}, {"text_idx": "#000003", "text": "Byddai dewis cyntaf y Grid Cenedlaethol ar gyfer ail res o beilonau ar draws yr ynys dair gwaith yn rhatach na'r cynllun tanddwr."}, {"text_idx": "#000004", "text": "Ond mae trigolion wedi dweud eu bod eisiau pw\u0302er o ffermydd gwynt a Wylfa Newydd i gael eu cysylltu i'r grid o dan y mo\u0302r."}, {"text_idx": "#000006", "text": "Mae disgwyl i'r Grid Cenedlaethol wneud sylw maes o law."}, {"text_idx": "#000007", "text": "Mae'r llythyr yn dweud: \"Ry'n ni'n galw ar y Grid Cenedlaethol i ailystyried eu cynlluniau a mabwysiadau ceblau tanfor fel eu dewis cyntaf i drosglwyddo pwer i Lannau Dyfrdwy a thu hwnt.\""}, {"text_idx": "#000008", "text": "Bydd llwybr y peilonau yn dilyn yr un llwybr a'r rhai presennol, o orsaf ger Bae Cemaes i is-orsaf Pentir yng Ngwynedd."}, {"text_idx": "#000009", "text": "Mae'r Grid Cenedlaethol wedi dweud na fydden nhw yn adeiladu peilonau mewn mannau sydd wedi'u dynodi fel ardaloedd o brydferthwch naturiol, felly bydd rhaid i'r ceblau redeg yn danddaearol ar draws Afon Menai."}]